इसमें मौजूद 400 लोगों की जान को खतरा, बोट का फ्यूल भी खत्म हुआ
Boat Carrying 400 Passengers Has Been Stranded Between Greece And Malta  इसमें 400 लोग मौजूद थे। जिनकी जान का खतरा बना हुआ है। अलार्म फोन की रिपोर्ट के मुताबिक अगर तुरंत कोई एक्शन नहीं लिया गया तो इनकी जान जा सकती है।
ग्रीस और माल्टा के बीच एक प्रवासियों का जहाज भटक गया है। इसमें 400 लोग मौजूद थे। जिनकी जान को खतरा बना हुआ है। समुद्री गतिविधियों पर नजर रखने वाले अलार्म फोन की रिपोर्ट के मुताबिक अगर तुरंत कोई एक्शन नहीं लिया गया तो इनकी जान जा सकती है।
इस जहाज का फ्यूल खत्म हो गया है, साथ ही इसके एक हिस्से में पानी भरने की जानकारी भी मिली है। प्रवासियों से भरी ये बोट लिबिया के तोबुर्क इलाके से चली थी। इन लोगों के बचाने के लिए अभी तक कोई रेस्क्यू ऑपरेशन नहीं चलाया गया है।
माल्टा ने लोगों को बचाने से इनकार किया
जर्मनी के एक NGO वॉच इंटरनेशनल की रिपोर्ट के मुताबिक प्रवासियों की बोट के पास माल्टा के दो मर्चेंट शिप मौजूद हैं। इसके बावजूद वहां के प्रशासन ने प्रवासियों के लिए रेस्क्यू ऑपरेशन चलाने से मना कर दिया है।
रिपोर्ट्स के मुताबिक माल्टा ने आदेश दिया है कि बोट को केवल फ्यूल दे दिया जाए। ग्रीस और माल्टा के बीच समुद्र में फंसी बोट में एक गर्भवती महिला, एक बच्चा और एक दिव्यांग भी है। जिसे तुरंत मदद की जरूरत है।
रविवार को 23 प्रवासियों की मौत हुई
रोजाना अलग-अलग देशों के प्रवासी गैर कानूनी तरीकों से समुद्री रास्तों से यूरोप में घुसने की कोशिश करते हैं। इस दौरान कई लोग अपनी जान भी गवां देते हैं। रविवार को यूरोप आने के दौरान एक बोट टूटने की वजह से भूमध्य सागर में 23 प्रवासियों की मौत हो गई थी।
25 लोगों को समुद्र से रेस्क्यू ऑपरेशन चलाकर बचाया गया था। वहीं, पिछले हफ्ते 11 घंटे के ऑपरेशन के बाद माल्टा से ही 440 प्रवासियों को बचाया गया था।
दुनिया में सबसे ज्यादा सीरिया के प्रवासी
